cyanic-selkie/wikianc huggingface dataset:
პატრიკ ლეონარდი
რესურსები ინტერნეტში
კატეგორია:დაბადებული 1955 კატეგორია:ამერიკელი მუსიკოსები კატეგორია:ამერიკელი პროდიუსერები კატეგორია:ამერიკელი კომპოზიტორები
ქოლშარიფის მეჩეთი
ქოლშარიფის მეჩეთი (თათრ. Qolşärif) — მდებარეობს ყაზანში, თათრეთში და წარმოადგენს რუსეთის ერთ-ერთ უდიდეს მეჩეთს. თავდაპირველად აშენდა ყაზანის კრემლში XVI საუკუნეში. ისტორიკოსები თვლიან, რომ მეჩეთს თადვაპირველად რვა მინარეთი ჰქონდა. მისი დიზაინი ტრადიციული იყო ვოლგა-ბულგართათვის, თუმცა შეინიშნება ადრეული რენესანსისა და ოსმანთა არქიტექტურის ელემენტებიც. 1552 წელს ყაზანის შტურმით აღებისას იგი რუსებმა დაანგრიეს.
თათარ მკვლევართა მოსაზრებით ქოლშარიფის მეჩეთის ზოგიერთი ელემენტი წმ. ბასილის ტაძარში უნდა იყოს გამოყენებული მოსკოვში (8 მინარეთი და ცენტრალური თაღი არატიპიურია რუსული არქიტექტურისთვის). 1996 წლიდან მეჩეთი აღდგენილ იქნა მის თავდაპირველ ადგილას ყაზანის კრემლში, თუმცა ის აშკარად უფრო თანამედროვე შესახედაობისაა. მეჩეთის ინაუგურაცია 2005 წლის 24 ივლისს მოეწყო, ყაზანის ისტორიის ათასწლეულისთვის მიძღვნილი დღესასწაულის გახსნისას.
რესურსები ინტერნეტში
კატეგორია:რუსეთის მეჩეთები კატეგორია:ყაზანი
ყვარელი
ყვარელი — ქალაქი საქართველოში, ყვარლის მუნიციპალიტეტის ადმინისტრაციული ცენტრი. მდებარეობს ალაზნის ველზე. ქალაქში არის ილია ჭავჭავაძისა და კოტე მარჯანიშვილის სახლ-მუზეუმები.
გეოგრაფია
მდებარეობს ალაზნის ველზე, მდინარეების ბურსისა და დურუჯის (ალაზნის მარცხენა შენაკადები) შუამდინარეთში, ზღვის დონიდან 450 მეტრზე, თბილისიდან 134 კმ., მუკუზნის რკინიგზის სადგურიდან 26 კმ-ზე. ყვარელში ზომიერად ნოტიო სუბტროპიკული ჰავაა. იცის ზომიერად ცივი ზამთარი და ცხელი ზაფხული. საშუალო წლიური ტემპერატურაა 12,5 °C, იანვრის — 1 °C, ივლისის — 23,6 °C; აბსოლუტური მინიმუმი -23 °C, აბსოლუტური მაქსიმუმი 38 °C.
დემოგრაფია
2014 წლის აღწერის მონაცემებით ქალაქში ცხოვრობს 7739 ადამიანი.
ციხესიმაგრე
ყვარელში დგას XVI-XVIII საუკუნეების ციხესიმაგრე. გეგმით კვადრატული ციხის კუთხეებში დგას ცილინდრული კოშკები. ჩრდილოეთი და დასავლეთი კოშკები ნახევრადწრიულია, აღმოსავლეთისა კი — სწორკუთხა. მის ქვედა სართულში მოთავსებულია ჭიშკარი. ციხის გალავანში სამი კოშკია ჩაყოლებული. გალავანი ზოგან ორ-, ზოგან სამიარუსიანია და ნაგებია რიყის ქვით, აქა-იქ აგურიც არის გამოყენებული. მორთულობა ძუნწია, მხოლოდ შესასვლელების თავზეა აგურის წყობით გამოყვანილი რომბები და ჯვრები. ციხეს გარს უვლიდა მეორე გალავანი და არხი. დღეს მათი კვალი ურბანულ განაშენიანებაში აღარ ჩანს.
სპუტნიკ-5
სპუტნიკ-5 (Спу́тник-5) — "სპუტნიკი"-ს პროგრამის მეხუთე კოსმოსური აპარატი, რომელიც საბჭოთა კავშირმა 1960 წლის 19 აგვისტოს გაუშვა. ეს ასევე პირველი კოსმოსური გაფრენა იყო, რომელმაც ორბიტაზე ცხოველები აიყვანა და უსაფრთხოდ დააბრუნა ისინი უკან დედამიწაზე. მან გზა გაუკვალა ადამიანთა პირველ გაფრენას ორბიტაზე რვა თვის შემდეგ ვოსტოკ-1-ით. ფაქტობრივად, ეს იყო კოსმოსური ხომალდი "ვოსტოკის" მეორე საცდელი გაფრენა და, შესაბამისად, მას ხანდახან "სპუტნიკ-2"-საც უწოდებენ.
კატეგორია:პროგრამა სპუტნიკი კატეგორია:პროგრამა ვოსტოკი კატეგორია:საბჭოთა კავშირის კოსმოსური პროგრამა
ლევან ხომერიკი
ლევან ხომერიკი (დ. 20 იანვარი, 1974, ბათუმი) — ქართველი ყოფილი ფეხბურთელი და მწვრთნელი, პოზიციით თავდამსხმეელი. 2014 წლის მარტიდან ბათუმის „დინამოს“ მთავარი მწვრთნელი.
რესურსები ინტერნეტში
კატეგორია:დაბადებული 1974 კატეგორია:ქართველი ფეხბურთელები კატეგორია:ბათუმის დინამოს ფეხბურთელები კატეგორია:თბილისის დინამოს ფეხბურთელები კატეგორია:ხაიფის ჰაპოელის ფეხბურთელები კატეგორია:არაუს ფეხბურთელები კატეგორია:ვოლენის ფეხბურთელები კატეგორია:თბილისის ლოკომოტივის ფეხბურთელები კატეგორია:ქართველი ფეხბურთის მწვრთნელები კატეგორია:ბათუმის დინამოს მწვრთნელები კატეგორია:დაბადებული 20 იანვარი კატეგორია:ეროვნული ლიგის ფეხბურთელები
ცხოვრებით ცუდი ბიჭები
ცხოვრებით ცუდი ბიჭები (ინგლ. Bad Boys for Life, ასევე ცნობილი როგორც ცუდი ბიჭები III) - 2020 წლის ამერიკული კომედიური ფილმი, რომელიც არის ცუდი ბიჭები II (2003)-ის გაგრძელება და მესამე ნაწილი ცუდი ბიჭების ტრილოგიაში. უილ სმიტი და მარტინ ლოურენსი განმეორებით ასრულებენ მთავარ როლებს ფილმში, რომლის რეჟისორია ადილი და ბილალი, ხოლო სცენარის ავტორები არიან კრის ბრემნერი, პიტერ კრეიგი და ჯო კარნაჰანი. ფილმში ასევე მონაწილეობენ პაოლა ნუეზი, ვანესა ჰადგენსი, ალექსანდრე ლუდვიგი, ჩარლზ მელტონი, ქეით დელ კასტილო, ნიკი ჯემი და ჯო პანტოლიანო. მისი წარმოება იყო სმიტი, ჯერი ბრუკჰაიმერი და დაგ ბელგრადი. ფილმში „ ცხოვრებით ცუდი ბიჭები” მაიამის დეტექტივები მაიკ ლოური და მარკუს ბურნეტი იძიებენ ლორის პრობლემურ წარსულთან დაკავშირებულ მკვლელობებს.
მესამე ცუდი ბიჭების ფილმი განიხილეს მეორის წარმატების შემდეგ, მაიკლ ბეიმ განაცხადა, რომ იგი დაინტერესებული იქნებოდა რეჟისორში დაბრუნებით, მაგრამ ბიუჯეტის შეზღუდვებმა შეაფერხა საქმე. ფილმმა ათწლეულის განმავლობაში წარმოებაში შესვლის რამდენიმე მცდელობა გაიარა, თან ერთვოდნენ სხვადასხვა მწერლები და რეჟისორები. პროექტი საბოლოოდ დასრულდა 2018 წლის ოქტომბერში, ხოლო გადაღებები დაიწყო შემდეგ წელს, 2019 წლის იანვრიდან ივნისამდე. ძირითადი გადაღებები მიმდინარეობდა ატლანტაში, მაიამიში და მეხიკოში.
ცუდი ბიჭები სიცოცხლისთვის თეატრალურად შეერთებულ შტატებში, 2020 წლის 17 იანვარს იქნა გამოშვებული, Sony Pictures Release-ის ა და Columbia Pictures-ის მიერ. ფილმმა მიიღო ზოგადად პოზიტიური მიმოხილვა და მოიპოვა 426,5 მილიონი აშშ დოლარი მთელ მსოფლიოში, რაც მას 2020 წლის მესამე ყველაზე წარმატებული ფილმის ტიტული მოაპოვებინა. ეს ასევე არის სერიის ყველაზე წარმატება და ყველა დროის ყველაზე წარმატებული ფილმი, რომელიც იანვარში გამოიშვა.
სიუჟეტი
იზაბელ არეტასი, კარტელ ბენიტოს ქვრივი, გაიქცევა მექსიკის ციხიდან თავისი შვილის არმანდოს დახმარებით. იზაბელი არმანდოს მაიამიში აგზავნის, მას დაავალა მნიშვნელოვანი თანხის ამოღება, რომელიც მამამისმა ბენიტომ დამალა, ისევე როგორც მამის დაპატიმრებასა და ციხეში საბოლოოდ სიკვდილზე პასუხისმგებელი პირების მკვლელობა. იზაბელი მოითხოვს, რომ არმანდომ ბოლოს მოკლას მაიამელი დეტექტივი მაიკ ლოვერი.
მაიამიში მაიკს თან ახლავს თავის პარტნიორ მარკუს ბურნეტს, პირველი შვილიშვილის დაბადებაზე. ოჯახთან ერთად მეტი დროის გატარების სუვილით, ასაკოვანი მარკუსი ეუბნება მაიკს, რომ აპირებს პენსიაზე გასვლას, მაიკის მწუხარებით. წვეულების დროს, რომელიც მარკუსის შვილიშვილის შეძენას ზეიმობდა, მაიკს ესროლა არმანდომ და თვეების განმავლობაში კომაში დატოვა. არმანდო აგრძელებს მის სიაში სხვა სამიზნეების მკვლელობას მაიკის გამოჯანმთელების პერიოდში.
მაიკის გამოჯანმრთელების შემდეგ, იგი მტკიცედ გადაწყვიტს შური იძიოს და წარუმატებლად ცდილობს ახლა უკვე პენსიაზე გასული მარკუსის გადაბირებას, რაც მათ ურთერთობის გაუარესებას იწვევს. მაიკი ძალადობრივად იძენს იარაღის დილერის, ბუკერ გრასის ვინაობას. იმის გაცნობიერების შემდეგ, რომ მაიკი არ გაითვალისწინებს ბრძანებებს, რომ თავი შორს დაიჭიროს გამოძიებისგან, კაპიტანი ჰოვარდი მას უხალისოდ აძლევს მუშაობის საშვალებას, ტექნიკურ გუნდთან, Advanced Miami Metro Operations (AMMO)-თან, რომელსაც მაიკის ყოფილი მეგობარი გოგონა რიტა ხელმძღვანელობს. მიუხედავად იმისა, რომ გუნდი გრეისს იარაღის გარიგების დროს აკვირდება, მაიკი გაანალიზებს, რომ მყიდველები გრასის მოკვლას აპირებენ და ჩერევას გადაწყვეტს, მაგრამ ვერ გადაარჩენს მას. მოგვიანებით მარკუსს ურეკავს კარვერ რემი, ძველი ინფორმატორი, რომელიც თვლის, რომ მკვლელის შემდეგი სამიზნე თავადაა. მარკუსი უკავშირდება მაიკს და წყვილი კარვერში მიემგზავრება, მაგრამ მისი გადარჩენა დაგვიანებულია. არმანდო მაიკთან ხელჩართული ბრძოლის შემდეგ გაიქცა.
მოგვიანებით კაპიტანი ჰოვარდი ავლენს პენსიაზე გასვლის განზრახვასაც, სთავაზობს მაიკს რჩევას, რომ მას ცხოვრებისეული გზის პოვნა სჭირდება. მას წამების შემდგომ მოულოდნელად კლავს არმანდო. კაპიტნის გარდაცვალების შემდეგ გამოდის მარკუსი პენსიიდან, მაგრამ ის აპირებს გუნდურად იმუშაოს AMMO– სთან. ისინი თვალყურს ადევნებენ გრასის ბუღალტერს, რომელსაც ისინი ლორენცო „ზვეი-ლო“ როდრიგესამდე მიჰყავს. ისინი შედიან „ზვეი-ლოს“ დაბადების დღეზე, რასაც მანქანის დესტრუქციული დევნა მოჰყვება. არმანდო ჩანდება ვერტმფრენით, რომ გადაარჩინოს ზვეი-ლო, მაგრამ კლავს მას, როდესაც იგი ბლოკავს არმანდოს შესაძლებლობას, ესროლოს მაიკს. გასროლის დროს, არმანდო მაიკს ეუბნება "Hasta el fuego". მარკუსის მიერ გახსნილი ცეცხლი იცავს მაიკს, რომელიც წყალში ვარდება.
AMMO ითიშება წარუმატებელი ოპერაციის გამო. პირად საუბარში მაიკი მარკუსს უცხადებს, რომ არმანდო შეიძლება მისი ვაჟი იყოს. მარკუსთან პარტნიორობის დაწყებამდე მაიკი მუშაობდა არეტას კარტელში საიდუმლო ოფიცრად, სადაც ის შეხვდა იზაბელს. მათ შეუყვარდათ და ერთად გაქცევა ჰქონდათ განზრახული, მათ "Hasta el fuego" გამოიყენეს, როგორც საიდუმლო ფრაზა. საბოლოოდ მაიკი პოლიციის ერთგული დარჩა და გააცნობიერა, თუ რამდენად საშიში გახდა ისაბელი. მაიკის წინააღმდეგობის მიუხედავად, მარკუსი და AMMO მას შეუერთდნენ მეხიკოში, ისაბელთან დაპირისპირების მიზნით.
იდალგოს სასახლეში მაიკი ხვდება იზაბელს და საყვედურობს მას სიმართლის დამალვის გამო. სწრაფად მოხდა ორმხრივი სროლა AMMO-ს და იზაბელის მებრძოლებს შორის. მარკუსი ესვრის იზაბელის დამხმარე ვერტმფრენის მფრინავს, რის შედეგადაც იგი ცენტრალურ ფოიეში ვარდება და ხანძარი იწყება. მარკუსი უპირისპირდება იზაბელს, ხოლო მაიკი ცდილობს არმანდოს აუხსნას სიმართლე. არმანდო მაიკის ცემას იწყებს, მაგრამ მაიკი წინააღმდეგობის გაწევაზე უარს ამბობს. არმანდო საბოლოოდ დედისგან ითხოვს სიმართლეს, იზაბელი კი არმანდოს უდასტურრბს, რომ მაიკი მისი მამაა. გაცნობიერების შემდეგ, რომ ის ამოცანა, რომლისთვისაც ის მთელი ცხოვრების განმავლობაში ვარჯიშბდა, ტყუილი იყო, არმანდო ცდილობს დაიცვას მამა, რის შედეგადაც იზაბელმა უნებლიედ ესვრის არმანდოს მკერდზე, როდესაც სამიზანედ მაიკს ისახავდა. განრისხებული ცდილობს მაიკის მოკვლას, მაგრამ რიტა ერევა და ისაბელს ესვრის, რის შედეგადაც იგი ქვემოთ გაჩენილ ხანძარში ვარდება.
მოგვიანებით, რიტა პოლიციის კაპიტნად დააწინაურეს, ხოლო მაიკი და მარკუსი AMMO-ს ხელმძღვანელები გახდნენ. მაიკი ციხეში მოინახულებს არმანდოს და სთავაზობს მას დანასაულის გამოსყიდვის საშუალებას, რაზეც არმანდო უარს ამბობს.
გაგრძელება
ფილმის სალაროებში წარმატების მიღწევის შემდეგ, სონიმ გამოაცხადა მეოთხე ნაწილის დაგეგმვის შესახებ, კრის ბრემნერი დაბრუნდა სცენარის დასაწერად.
რესურსები ინტერნეტში
კატეგორია:Overbrook Entertainmen-ის ფილმები კატეგორია:ინგლისურენოვანი ფილმები კატეგორია:Columbia Pictures-ის ფილმები კატეგორია:ამერიკული ფილმები კატეგორია:2020 წლის ფილმები
968
თარიღი უცნობია
*
Daphnella annulata
Daphnella annulata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჩრდილოეთ ოსეთის სახელმწიფო უნივერსიტეტი
კოსტა ხეთაგუროვის სახელობის ჩრდილოეთ ოსეთის სახელმწიფო უნივერსიტეტი (Се́веро-Осети́нский госуда́рственный университе́т имени К. Л. Хетагу́рова, Хетæгкаты Къостайы номыл Цæгат Ирыстоны паддзахадон университет) — უმაღლესი სასწავლო დაწესებულება ვლადიკავკაზში, ჩრდილოეთ ოსეთში, რუსეთის ფედერაციაში. იგი დაარსდა 1920 წელს და მას კოსტა ხეთაგუროვის სახელი უწოდეს. ჩრდილოეთ ოსეთის სახელმწიფო უნივერსიტეტი ვლადიკავკაზში არის ერთ-ერთი უდიდესი საჯარო დაწესებულება. დღეისათვის უნივერსიტეტი შედგება 17 ფაკულტეტისგან. უნივერსიტეტში ფუნქციონირებს მთის ტერიტორიების მდგრადი განვითარების სამეცნიერო-კვლევითი ინსტიტუტი, ჩრდილოეთ ოსეთის რესპუბლიკა ალანიის ისტორიისა და არქეოლოგიის ინსტიტუტი, ოსური ენის ისტორიისა და განვითარების ინსტიტუტი. 2000 წლიდან უნივერსიტეტმა წამოიწყო და მონაწილეობა მიიღო ერთობლივ კვლევით და აკადემიურ პროექტებში ევროკომისიასთან, გაეროსთან და სტენფორდის უნივერსიტეტის საერთაშორისო კვლევით ინსტიტუტთან თანამშრომობით. ბოლო წლებში 500-ზე მეტმა სტუდენტმა და პროფესორმა მონაწილეობა მიიღო საერთაშორისო კონფერენციებში, სემინარებსა და სამეცნიერო გაცვლით პროგრამებში.
ისტორია
ტერსკის სახალხო განათლების ინსტიტუტი გაიხსნა 1920 წლის 20 აგვისტოს. ინსტიტუტი განთავსებული იყო ყოფილი ოლგინსკაიას ქალთა გიმნაზიის შენობაში, ვლადიკავკაზში, მარიინსკაიას ქუჩაზე. გეორგი კესაევი გახდა ინსტიტუტის პირველი დირექტორი. ინსტიტუტმა თავისი საქმიანობა დაიწყო სოციალურ ისტორიასა და ფიზიკა-მათემატიკაში.
1921 წელს რეგიონი გადაკეთდა მთის ავტონომიურ საბჭოთა სოციალისტურ რესპუბლიკად. ამ მხრივ უნივერსიტეტს ეწოდა მთის პედაგოგიური ინსტიტუტი. 1922/1923 სასწავლო წლამდე მას ეწოდებოდა სახალხო განათლების მთის პრაქტიკული ინსტიტუტი. ინსტიტუტმა შექმნა ახალი განყოფილებები: პედაგოგიური, ქიმიურ-ტექნიკური, ფიზიკურ-ტექნოლოგიური და სოციალურ-ლიტერატურული განყოფილებები რუსული, ოსური, ყაბარდო-ბალყარული და ყარაჩაი-ჩერქეზული დანაყოფებით.
უხერხული სიმართლე
უხერხული სიმართლე (ინგლ. „Inconvenient Truth“) — ამერიკული კინოაკადემიის ოსკარის მფლობელი დოკუმენტური ფილმი გლობალური დათბობის შესახებ წარმოდგენილი აშშ-ის ყოფილი ვიცე-პრეზიდენტი ალბერტ გორის, ხოლო გადარებული დევის გუგენჰაიმის მიერ. ფილმის თანმხლები წიგნი გორის ავტორობით ნიუ-იორკ ტაიმზის ბესტსელერთა სიაში მოხვდა 2006 წელს.
ჩრდილოეთ ოსეთის სახელმწიფო უნივერსიტეტი
ისტორია
2017 წელს ჩრდილოეთ ოსეთის სახელმწიფო უნივერსიტეტი გახდა რუსეთის განათლებისა და მეცნიერების სამინისტროს პრიორიტეტული პროექტის „უნივერსიტეტები, როგორც ინოვაციების შექმნის ცენტრები“ კონკურსის გამარჯვებული და მიიღო რეგიონის ინოვაციური, ტექნოლოგიური და სოციალური განვითარების უნივერსიტეტის ცენტრის სტატუსი.
უხერხული სიმართლე
ფილმის პრემიერა გაიმართა 2006 წელს სანდენსის კინოფესტივალზე და კინოთეატრებში ნიუ-იორკსა და ლოს-ანჯელესში 2006 წლის 24 მაისს გაიხსნა. $49 მილიონი შემოსავლით „უხერხული სიმართლე“ მეოთხე ყველაზე შემოსავლიანი დოკუმენტური ფილმია ამჟამად აშშ-ში, ფარენჰეიტ 9/11-ის, პინგვინთა მარშისა და სიკოს შემდეგ. ფილმის დისტრიბუტორი „პარამაუნტ კლასიკსი“ კინოჩვენების შემოსავლების 5%-ს, ხოლო გორი მთელ შემოსავალს კლიმატის დაცვის ალიანსს ურიცხავს. ფილმმა ზოგადად დადებითი გამოხმაურება მიიღო, თუმცა გლობალური დათბობის კრიტიკოსთა მტკიცებით ის „მეტად გაზვიადებული და მცდარია“.
ჩრდილოეთ ოსეთის სახელმწიფო უნივერსიტეტი
განათლება და მეცნიერება
უნივერსიტეტს აქვს 17 ფაკულტეტი და 52 განყოფილება. არსებობს 6 კვლევითი ცენტრი.
უხერხული სიმართლე
კატეგორია:ამერიკული ფილმები კატეგორია:დოკუმენტური ფილმები კატეგორია:ინგლისურენოვანი ფილმები კატეგორია:2006 წლის ფილმები კატეგორია:კლიმატის ცვლილება
ჩრდილოეთ ოსეთის სახელმწიფო უნივერსიტეტი
კრიტიკა
დისერნეტის კვლევის თანახმად, ჩრდილოეთ ოსეთის სახელმწიფო უნივერსიტეტში აღმოჩნდნენ არაერთი პროფესორი და პედაგოგი, რომლებიც მონაწილეობდნენ აკადემიური ხარისხის დაუსაბუთებელ მინიჭებაში ან იცავდნენ დისერტაციებს აკადემიური ეთიკის დარღვევით. ამ უნივერსიტეტში მსგავსი 32 შემთხვევაა აღიცხული.
სქოლიო
კატეგორია:ჩრდილოეთ ოსეთის უნივერსიტეტები კატეგორია:რუსეთის უნივერსიტეტები
მერცხალა
მერცხალა (Glareola) — ფრინველთა გვარი მეჭვავიასნაირთა რიგისა. აერთიანებს 7 სახეობას. გავრცელებული არიან ევროპაში, აზიაში, აფრიკასა და ავსტრალიაში; ბინადრობენ მშრალ ღია ლანდშაფტებში. მათი სხეულის სიგრძეა 17–29 სმ, მასა 50–200 გ. გამოირჩევიან მოკლე ფეხებითა და ნისკარტით, დიდი ზომის პირის ზომა თვალის დონემდე აღწევს; თავი მსხვილია, თვალები დიდი, კისერი მოკლე, ფრთები გრძელი და წამახვილებული, ბოლო ორკაპა. შეფერილობა ძირითადად ერთფეროვანი და თიხოვანია, მუცელი უფრო ღია, კუდის ზედა და ქვედა ნაწილები თეთრი, ნისკარტის დასაწყისთან, ყელსა და კისერზე კაშკაშა ნახატებია. მდელოს მერცხალა (Glareola pratincola) და ველის მერცხალა (Glareola nordmanni) მიმოფრენისას გვხვდება საქართველოში. იკვებებიან მწერებით, რითაც სარგებლობა მოაქვთ; ნადავლს ჰაერშიც იჭერენ და მიწაზეც მოიპოვებენ.
ბუდობენ წყალსატევებთან ახლოს სწორ მონაკვეთებზე, კოლონიებად (100 ბუდემდე) ან წყვილებად. უპირატესობას ანიჭებენ თაყირებს, ბიცობებს, ქვიშის ცელებსა და კუნძულებს. დედალი დებს 2–4 კვერცხს. კრუხობასა და ბარტყების აღზრდაში ორივე მშობელი მონაწილეობს.
სქოლიო
* კატეგორია:მერცხალასებრნი
ზიგფრიდის ხაზი
ზიგფრიდის ხაზი (Siegfriedstellung), გერმანიაში უფრო მეტად ცნობილი, როგორც დასავლეთის კედელი, ვესტვოლი (Westwall) — გერმანიის თავდაცვითი ხაზი, რომელიც აშენდა 1930-იანი წლების საფრანგეთის მაჟინოს ხაზის საპირისპიროდ. იგი გადაჭიმული იყო 630 კილომეტრზე მეტ მანძილზე (390 მილი). კლივიდან, ნიდერლანდების საზღვართან, ძველი გერმანიის იმპერიის დასავლეთ საზღვრის გასწვრივ, შვეიცარიის საზღვრამდე, ქალაქ ვეილ ამ რაინამდე - და მოიცავდა 18000-ზე მეტ ბუნკერს, გვირაბს და სატანკო ხაფანგს.
1944 წლის სექტემბრიდან 1945 წლის მარტამდე ზიგფრიდის ხაზთან განხორციელდა მოკავშირეთა ფართომასშტაბიანი შეტევა.
სახელწოდება
გერმანიის თავდაცვითი ხაზის მშენებლობის პროგრამის ოფიციალური სახელი, მეორე მსოფლიო ომამდე და ომის განმავლობაში, საზოგადოდ ცნობილი იყო როგორც „ვესტვოლი“ (და ინგლისურად „Siegfried Line“), თუმცა რამდენჯერმე შეიცვალა 1930-იანი წლების ბოლოს, რადგან მოიცავდა სხვადასხვა პროგრამებს და ეტაპობრივად შენდებოდა ახალ-ახალი ნაწილები: ეს პროგრამები ყველაზე პრიორიტეტული ნაბიჯებით გამოირჩეოდა, შესაბამისად რესურსები მათთვის ხელმისაწვდომი იყო. სახელწოდება „ვესტვოლი“ თავდაპირველად არ იყო ცნობილი, ის გამოყენებადი გახდა 1939 წლის შუა ხანებიდან; არსებობს ჩანაწერი, რომ ჰიტლერმა გაუგზავნა ბრძანება 1939 წლის 20 მაისს „ვესტვოლში“ ჯარისკაცებსა და მუშაკებს.
სასაზღვრო მეთვალყურეობა
50 სმ სისქის მქონე მცირე ზომის ბუნკერები დაიდგა წინა მხარეს სამი ჩანართით. შემფარავ ნაწილს წარმოადგენდა ჭაობებს შორის ტყით დაფარული გორაკები, ბორცვები. თვალსაჩინო პოზიციებზე, ერთმანეთის მსგავსი მცირე ზომის ბუნკერები იყო აღმართული, სახურავებზე პატარა მრგვალი ჯავშანტექნიკით აღჭურვილი „სათვალთვალო“ პუნქტებით. პროგრამა განხორციელდა საზღვრის მეთვალყურეობის (Grenzwacht) ფარგლებში. მცირე სამხედრო ჯარი უმალ გააქტიურდა რაინლენდში, მას შემდეგ, რაც  ხელახლა მოახდინეს გერმანიის მიერ ამ რეგიონის მილიტარიზაცია, რადგან პირველი მსოფლიო ომის შემდეგ დემილიტარიზებული იყო.
აახენ-საარი
აახენ-საარ- ის პროგრამის ბუნკერები ლიმესის პროგრამის მსგავსი იყო : 'სახეობა 107' ორმაგი MG კაზემატით ბეტონის კედლებით 3,5 მ (11 ფუტი) სისქით. ერთი განსხვავება ის იყო, რომ წინა მხარეს არ ჰქონდა სათოფურები, არამედ მხოლოდ ბუნკერის გვერდებზე იყო შემოვლებული. სათოფურები მხოლოდ განსაკუთრებულ შემთხვევებისთვის აშენდა წინა მხარეს და დაცული იყო მძიმე მეტალის კარებით. ამ მშენებლობის ფაზაში შედიოდა ქალაქები აახენი და ზაარბრუკენი, რომლებიც თავდაპირველად ლიმესის პროგრამის თავდაცვის ხაზის დასავლეთით მდებარეობდნენ.
დასავლეთის საჰაერო თავდაცვის ზონა
დასავლეთის საჰაერო თავდაცვის ზონა (Luftverteidigungszone West ან LVZ West) გაგრძელდა პარალელურად აღმოსავლეთისკენ მიმავალი ორი სხვა ხაზის გასწვრივ და ძირითადად შედგებოდა ბეტონის ფლაკონისგან. მიმოფანტულ MG42 და MG34 განმთავსებლებმა დამატებით დაცვას დაამატეს როგორც საჰაერო, ისე სახმელეთო სამიზნეები. საზენიტო არტილერიის კოშკურები შეიქმნა, რათა ეიძულებინა მტრის თვითმფრინავები ეფრინათ უფრო მაღლა, რომ შეემცირებინათ მათი დაბომბვის სიზუსტე. ეს კოშკები ლიმესის და აახენ-საარის პროგრამების ბუნკერების დაცვა იყო.
გელდერნის განლაგება
გელდერნის განლაგებამ გრძივი გააგრძელა ზიგფრიდის ხაზს ჩრდილოეთით, იქამდე ვიდრე მიაღწევდნენ რაინზე განთავსებულ კლივზე და აშენდა მეორე მსოფლიო ომის დაწყების შემდეგ. ზიგფრიდის ხაზი თავდაპირველად დასრულდა ჩრდილოეთით, ბრუგენთან, ვიერსენის რაიონში. პირველადი კონსტრუქციები იყო უიარაღო თხრილები, მაგრამ მათი დიზაინის კონკრეტიკამ ოკუპანტებს შესანიშნავი დაცვა მისცა. ეფექტიანი შენიღბვისთვის ისინი ხშირად აშენებდნენ მეურნეობებთან ახლოს.
შეჯახებები
ამერიკელებმა განალაგეს 120,000 კაციანი ჯარი და დამატებით გაამაგრეს ჰურთგენის ტყე მიმდინარე ბრძოლაში. ამ ბრძოლაში დაიღუპა 24,000 ამერიკელი ჯარისკაცი, გარდა ამისა, 9,000 ე.წ. არამებრძოლი მსხვერპლი. ისინი დაიღუპნენ ევაკუირებისას, გადაღლილობის, ექსპოზიციის, ავარიების და დაავადებების გამო. გერმანიის დაღუპულთა რიცხვი არ არის დადასტურებული. ჰურთგენის ტყის ბრძოლის შემდეგ, ბულგეს ბრძოლა დაიწყო, რომელიც იწყება ჰურთგენვალდის სამხრეთით მდებარე რაიონში, მონსხაუსა და ლუქსემბურგულ ქალაქ ეხტერნახს შორის. ეს შეტევა იყო გერმანელების უკანასკნელი მცდელობა დასავლეთში ომის მიმდინარეობის შეცვლაზე. სასიცოცხლო და მატერიალური რესურსების დანაკარგი მძიმე იყო და ძალისხმევა ჩავარდა. სერიოზული შეტაკებები მოხდა ზიგფრიდის ხაზის სხვა ნაწილებთანაც და ბუნკერში მყოფი ჯარისკაცები უარს ამბობდნენ დანებებაზე, ისინი ებრძოდნენ სიკვდილს. 1945 წლის დასაწყისში ზიგფრიდის ხაზის ბოლო ბუნკერები დაეცა საარსა და ჰუნსრიკში.
ბრიტანეთის 21-ე არმიის ჯგუფმა ასევე შეუტია ზიგფრიდის ხაზს. ამ არმიის ჯგუფმა მოიცვა ამერიკული წარმონაქმნები და შედეგად, წარმოებულმა ბრძოლებმა ამერიკელთა ზარალი დაახლოებით 68,000 შეადგინა. გარდა ამისა, პირველ არმიაში დაიღუპა 50,000-ზე მეტი არამებრძოლი და მეცხრე არმიაში 20,000-ზე მეტი. საერთო ჯამში, ზიგფირდის ხაზთან ამერიკული ნაწილებიდან დაიღუპა 140,000-მდე ადამიანი.
ომის შემდგომი პერიოდი
ომის შემდგომი პერიოდის განმავლობაში, ზიგფრიდის ხაზის მრავალი მონაკვეთი განადგურდა ასაფეთქებელი ნივთიერებების გამოყენების შედეგად.
დაცვა და განადგურება
ჩრდილოეთ რაინ ვესტფალიაში, დაახლოებით ოცდაათი ბუნკერი რჩება; დანარჩენთა უმეტესობა ან აფეთქდა ან მიწით იყო დაფარული. სატანკო ხაფანგები ჯერ კიდევ ბევრ სფეროშია; ეიფელში, ისინი რამდენიმე კილომეტრს მოიცავს. ზააბრუკენის საჰაერო ბაზა გერმანიამ შექმნა ზიგფრიდ ხაზის თავზე. როდესაც ბაზა ჯერ კიდევ ღია იყო, რამდენიმე ძველი ბუნკერის ნაშთების ხეებიდანც კი ჩანდა. კიდევ ერთი ბუნკერი განლაგებული იყო საბაზისო პერიმეტრის ღობის გასწვრივ, ბაზის საავადმყოფოს მახლობლად. ბაზის ჩაკეტვის შემდეგ, მუშებმა, რომლებიც ბაზის საწვავის ავზებს ამარაგებდნენ, აღმოაჩინეს დაკარგული ბუნკერები, რომლებიც დამარხეს ტანკების ქვეშ.
ამავდროულად, სახელმწიფო დაფინანსება იყო გამოყოფილი ზიგფრიდის ხაზის ნაშთების გასანადგურებლად. ამ მიზეზით მოხდა საგანგებო არქეოლოგიური გათხრები, როდესაც ხაზის რამდენიმე ნაწილი ამოიღეს, მაგალითად, გზის მშენებლობისთვის. არქეოლოგიურმა საქმიანობამ ვერ შეძლო შეეჩერებინა ამ მონაკვეთების განადგურება, მაგრამ ხელი შეუწყო მეცნიერული ცოდნის გაღრმავებას და გამოავლინა ხაზის მშენებლობის დეტალები.
გარემოს დაცვა
ბუნების კონსერვატორთა აზრით, ზიგფრიდის ხაზის ნაშთები ღირებულია ბიოტიპების ჯაჭვის შესანარჩუნებლად, სადაც მისი ზომების წყალობით იშვიათ ცხოველებსა და მცენარეებს შეუძლიათ თავშესაფარი იპოვონ და რეპროდუქცია გააგრძელონ. ეს ეფექტი თანდათანობით იზრდება, რადგან ბეტონის ნანგრევები არ შეიძლება გამოყენებულ იქნას სოფლის მეურნეობის ან სატყეო მიზნებისათვის.
სქოლიო
კატეგორია:გერმანიის ისტორია კატეგორია:მეორე მსოფლიო ომი კატეგორია:მეორე მსოფლიო ომის ოპერაციები და ბრძოლები კატეგორია:მეორე მსოფლიო ომის სამხედრო მოქმედებათა თეატრები კატეგორია:სამხედრო გეოგრაფია კატეგორია:სამხედრო ინჟინერია კატეგორია:ფორტიფიკაცია
მანიაკეთი
მანიაკეთი — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში (დიოკნისის თემი), მდინარეების აჭარისწყლისა და სხალთის წყალგამყოფის ჩრდილოეთ კალთაზე. ზღვის დონიდან 1160 მ, ხულოდან 10 კმ.
დემოგრაფია
2014 წლის აღწერის მონაცემებით სოფელში ცხოვრობს 298 ადამიანი.
სქოლიო
კატეგორია:ხულოს მუნიციპალიტეტის სოფლები
სერგო კავკასიძე
სერგო კავკასიძე (დ. 28 თებერვალი, 1903 — გ. უცნობია) — ქართველი ინჟინერი.
1930 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი. 1930-1934 წლებში მუშაობდა ზაჰესის ჰიდროსადგურში, „კავკასენერგოს“ მაღალი ძაბვის ქსელების სამმართველოში ინჟინრად, ტექნიკური განყოფილების უფროსად, მთავარი ინჟინრის მოადგილედ; 1934-1941 წლებში იყო „საქენერგოს“ მაღალი ძაბვის ქსელების სამმართველოს დირექტორის მოადგილე და მთავარი ინჟინერი, „საქენერგის“ ტექნიკური განყოფილების უფროსი და მთავარი ინჟინრის მოადგილე. 1941 წლიდან სამშენებლო ტრესტ „საქჰიდროენერგომშენის“ სისტემაში იყო ხრამჰესის მშენებლობის მთავარი მექანიკოსი, ტრესტ „საქჰიდროენერგომშენის“ მაღალი ძაბვის ქსელებისა და ქვესადგურების სამშენებლო-სამონტაჟო სამმართველოს უფროსი, „საქჰიდროენერგომშენის“ მთავარი ინჟინრის მოადგილე. ხელმძღვანელობდა მაღალი ძაბვის გადამცემი ხაზებისა და ხრამჰესი-თბილისი-ზაჰესის, სოხუმი-ტყვარჩელის, ბაღნარი-გაგრის, ნავთლუღი-სამგორის ქვესადგურების მშენებლობას.
რესურსები ინტერნეტში
კატეგორია:დაბადებული 28 თებერვალი კატეგორია:დაბადებული 1903 კატეგორია:ქართველი ინჟინრები
Daphnella antillana
Daphnella antillana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
ერთგვაროვანი ნივთიერებათა ნაერთი
ერთგვაროვანი ნივთიერებათა ნაერთის შემადგენელი ნაწილაკების თვალით ან ოპტიკური ხელსაწყოებით აღმოჩენა ან განსაზღვრა შეუძლებელია, რადგან ნივთიერებები არიან მეტად დაქუცმაცებულ მდგომარეობაში. მაგალითად, ჰაერი] - ეს არის აზოტის, ჟანგბადის და სხვა აირების ერგვაროვანი ნაერთი; ასევე ერთგვაროვან ნაერთს წარმოადგენს - შაქრისა და წყლის ნაერთი.
კატეგორია:ქიმია
მანუელ ასანია
მინი
რესურსები ინტერნეტში
კატეგორია:ესპანეთის პრეზიდენტები კატეგორია:დაბადებული 10 იანვარი კატეგორია:დაბადებული 1880 კატეგორია:გარდაცვლილი 3 ნოემბერი კატეგორია:გარდაცვლილი 1940
კურშის ცელა
მინი|250პქ|კურშის ცელა და ლაგუნა კურშის ცელა (Kuršių nerija; Куршская коса) — ქვიშის ცელა, მდებარეობს ბალტიის ზღვის სანაპიროზე. სიგრძე — 98 კმ, სიგანე 400 მ-მდე აღწევს (დასახლება ლესნოეს რაიონში), 3,8 კმ-მდე (მისა ბულვიკიოს რაიონში, ოდნავ ჩრდ.-ით ნიდიდან). აქ ერთმანეთთან ძალზედ ახლოს გვხვდება განსხვავებული პეიზაჟები: ქვიშის უდაბნოები, წიწვოვანი ტყეები, დას. რუსეთის არყის ხეები. ცელა მოგვაგონებს ბუნების ხელით შექმნილ მუზეუმს. ცელა გრძელდება ქალაქ ზელენოგრადიდან კალინინგრადის ოლქში კლაიპედამდე. ფაქტობრივად ცელა წარმოადგენს ნახევარკუნძულს, ვინაიდან კლაიპედის რაიონში მდებარეობს სრუტე, რომელიც კურშის ზღვის ყურეს ბალტიის ზღვასთან აკავშირებს. ცელა შედგება ქვიშისგან, რომელიც დაფარულია თხელი ლორწოთი.
იუნესკომ 2000 წელს კურშის ცელა შეიტანა მსოფლიო მემკვიდრეობის ძეგლთა სიაში.
ხელსაყრელი კლიმატური პირობები კურშის ცელაზე დასვენების საშუალებას იძლევა მაისიდან ნოემბრამდე.
ცელას სახელი მომდინარეობს კურშის ძველი ტომებიდან, რომლებიც აქ ცხოვრობდნენ გერმანიის მიერ პრუსიის კოლონიზაციამდე.
ადმინისტრაციული დაყოფა და მოსახლეობა
კურშის ცელის ნაწილი ეკუთვნის კალინინგრადის ოლქს (რ.ფ.), ნაწილი კი - ლიეტუვას. საზღვარი გადის ცელიდან 49 კმ-ში (თუ ჩავთვლით ზელენოგრადსს). კურშის ცელის რუსულ ნაწილზე მდებარეობს ბაღი «კურშის ცელა» (სტატუსი მიენიჭა 1987 წელს) და დასახლებული პუნქტები: სოფ. ლესნოე, რიბაჩი, მარსკოე. ისინი, მთლიანობაში ქმნიან კურშის ცელის ფერმერ მოსახლეობას (2005 წლიდან), ზელენოგრადის რაიონში. სულ მოსახლეობა შეადგენს - 1556 ადამიანს. დასახლების ცენტრი - რიბაჩი.
ლიეტუვის კუთვნილ ნაწილში, ყველაზე მსხვილი დასახლებაა - სოფელი ნიდა. სხვა სოფლებიდან აღსანიშნავია - პრეილა, პიარვალკა, იოოდკრანტე და სმილტინე. ადმინისტრაციული მართვის გასამარტივებლად, კლაპედში შემავალი ლიეტუვის ყველა სოფელი, გარდა სმილტინესი, ფორმალურად გაერთიანებულია  ქალაქ ნერინგთან. ლიეტუვურ ნაწილზე არის ეროვნული ბაღი «კურშის ცელა», რომელიც დაარსდა 1991 წელს.
ისტორია
X-XI საუკუნეებში კურშის ცელაზე არსებობდა ვიკინგების დასახლება. იგი მდებარეობდა სოფ. რიბაჩთან ახლოს. პირველად, ვიკინგების კვალი, აღმოაჩინეს გერმანელმა არქეოლოგებმა 1893 წელს, მაგრამ მხოლოდ 2008 წელს, კალინინგრადელი არქეოლოგების მიერ ჩატარებული სამუშაოების შედეგად, დამტკიცდა ცელაზე ვიკინგების დასახლების არსებობა.
გათხრების შედეგად აღმოჩენილ იქნა მრავალი ნივთი, რომლებიც ვიკინგების მატერიალური კულტურისათვის იყო დამახასიათებელი.შუა საუკუნეებში ცელაზე ტყეთა გაკაფვა დაიწყეს, რის შედეგადაც განადგურდა ქვიშის მაკავშირებელი ლორწო. გაშიშვლებულმა ქვიშამ ქარის მიმართულებით დაიწყო მოძრაობა. მხოლოდ XIX საუკუნეში დაიწყო ცელის გამწვანებაზე მუშაობა, რაც დღემდე გრძლდება.
კულტურა
thumb|250px
ენა
1945 წლამდე კურშის ცელის მაცხოვრებლები საუბრობდენენ კურშულ ენაზე, რომელიც ლიეტუვურის მსგავსია. ყველა კურშელი გერმანიის მოქალაქე იყო. ომის დასასრულს კურშელების ევაკუირება მოხდა და ისინი ცენტრალურ გერმანიაში გადაიყვანეს. შედეგად კურშელებმა დაკარგეს საკუთარი ენა. დღეისათვის კურშული ენა იცის ათეულობით მოხუცმა ადამიანმა, რომლებიც გერმანიაში ცხოვრობენ.
რესურსები ინტერნეტში
კატეგორია:ლიეტუვის გეოგრაფია კატეგორია:მსოფლიო მემკვიდრეობის ძეგლები ლიეტუვაში კატეგორია:მსოფლიო მემკვიდრეობის ძეგლები რუსეთში
ალექსანდრუ იოან კუზას უნივერსიტეტი
ალექსანდრუ იოან კუზას უნივერსიტეტი (უაიკ) (Universitatea Alexandru Ioan Cuza) — რუმინეთის პირველი უმაღლესი სასწავლებელი. დაარსდა 1860 წლის 26 ოქტომბერს იაშიში. უნივერსიტეტში მოქმედებს 15 ფაკულტეტი: ისტორიის, სამართლის, ბიზნესისა და მართვის, ფილოსოფიის, ლიტერატურის, მათემატიკის, კომპიუტერული ტექნოლოგიების, ფიზიკის, ქიმიის, ბიოლოგიის, პედაგოგიკის, გეოგრაფიის, მართლმადიდებლური თეოლოგიის, კათოლიკური თეოლოგიისა და სპორტის, ხოლო სტუდენტთა საერთო რაოდენობა 25 000-ზე მეტია.
რესურსები ინტერნეტში
კატეგორია:რუმინეთის უნივერსიტეტები
Supposed Former Infatuation Junkie
Supposed Former Infatuation Junkie — კანადელი მომღერალ და კომპოზიტორ ალანის მორისეტის მეოთხე სტუდიური ალბომი (საერთაშორისო მასშტაბით — მეორე). აშშ-ში ლეიბლმა Maverick იგი 1998 წლის 3 ნოემბერს გამოუშვა.
სქოლიო
კატეგორია:ალანის მორისეტის ალბომები კატეგორია:1998 წლის ალბომები კატეგორია:Maverick Records-ის ალბომები კატეგორია:ალბომები გლენ ბალარდის პროდიუსერობით
969
თარიღი უცნობია
*
ჩვეულებრივი ხვლიკიჭამია გველი
ჩვეულებრივი ხვლიკიჭამია გველი (Malpolon monspessulanus) — დიდი ზომის გველი ანკარასებრთა ოჯახისა. აღწევს 170 სანტიმეტრს. ზურგი შეფერილია მონაცრისფრო-მოლურჯო ფერად, გასდევს განივი ზოლები, მუცელი — ყვითელია.
გავრცელებულია ამიერკავკასიაში. ბინადრობს მშრალ, ქვიან ადგილებში. იკვებება წვრილი მღრღნელებით, ხვლიკებით, გველებით. განსაკუთრებით ხშირად ნადირობს ველის გველგესლაზე. იგი გველს შხამით ადამბლავებს, შემდეგ კი მთლიანად ყლაპავს. ერთ ასეთ გველს საათში შეუძლია 2-3 გველგესლას გადაყლაპვა. ნადირობის დროს იყენებს შხამიან ეშვებს, რომელიც ზედა ყბის უკანა ნაწილში მდებარეობს. შხამი ხვდება ნადავლის ორგანიზმში და იწვევს მის პარალიზებას. შხამი შეიცავს — ფოსფოდუესტერაზას, მჟავე და ტუტე ფოსფატაზას, ფოსფოლიპაზა A2 და კაზეინაზას. წვრილი მღრღნელები კბენიდან რამდენიმე წუთში იღუპებიან. ხვლიკიჭამია გველი საფრთხის დროს თავს გაქცევით შველის, ზოგჯერ კი ძლიერ აგრესიულია — იკბინება და ადამიანებში შეიძლება გამოიწვიოს მოწამლის ნიშნები.
რესურსები ინტერნეტში
კატეგორია:ანკარასებრნი
ბისტი ბოიზი
ბისტი ბოიზი (The Beastie Boys) — ამერიკული ჰიპ ჰოპ-ჯგუფი ნიუ-იორკიდან. მასში ძირითადად შედიოდნენ Mike D, Ad-Rock და Mix Master Mike.
ჯგუფის ისტორია დაიწყო ჰარდკორ პანკ კოლექტივის სახით, 1979 წელს, აუდიოკრებულზე New York Thrash კომპოზიციებით "Riot Fight" და "Beastie", მოგვიანებით გამოვიდა მათი პირველი EP, Polly Wog Stew. 1983 წელს მათ ძალები ექსპერიმენტულ ჰიპ-ჰოპში სცადეს, 12" სინგლით Cooky Puss. 1984 წელს ისინი მუშაობდნენ უფრო მეტად  ჰიპ ჰოპის განხრით, ხოლო 1986 წელს გამოსცეს პირველი სრულყოფილი ალბომი  Licensed to Ill, რომელმაც კრიტიკოსთა დადებითი შეფასება და კომერციული წარმატება დაიმსახურა. 2010 წლისათვის აშშ-ში გაყიდულია ტრიოს 40 მილიონი დისკი.
ბისტი ბოიზი არის ერთ-ერთი ყველაზე ძველი ჰიპ ჰოპ კოლექტივი. 2007 წლის 27 სექტემბერს იგი ნომინირებული იქნა როკ-ენ-როლის დიდების დარბაზში შეყვანაზე..
2012 წლის 4 მაისს კიბოთი გარდაიცვალა ჯგუფის წევრი, MCA. 2014 წლის ივნისში ჯგუფმა ოფიციალურად განაცხადა დაშლის შესახებ.
Daphnella arafurensis
Daphnella arafurensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კრის ჰემსვორთი
კრისტოფერ ჰემსვორთი (Chris Hemsworth; დ. 11 აგვისტო, 1983 ) — ავსტრალიელი მსახიობი. ცნობილია Marvel-ის კინოსამყაროს ფილმებში თორის როლის. შესრულებით
სქოლიო
კატეგორია:ავსტრალიელი მსახიობები კატეგორია:დაბადებული 1983 კატეგორია:დაბადებული 11 აგვისტო
ნადია ნოჟაროვა
ადრეული ცხოვრება და კარიერა
ნადია მატეევა ნოჟაროვა დაიბადა 1916 წლის 21 ნოემბერს ბულგარეთში, პლევენში. მისი მამა ელექტრო მასალებით მოვაჭრე იყო. სწავლობდა ლოვეჩის ამერიკულ გოგონათა სკოლაში. სკოლის დასრულების შემდგომ დაბრუნდა პლევენში. მისი, როგორც ოპერის მომღერლის, კარიერა დაიწყო 1934 წელს ოპერეტით ანგელ სლადკაროვის თეატრში, რომელთან ერთადაც გასტროლები გამართა ბულგარეთში.
თეატრალური ჯგუფის დაშლის შემდეგ, ნოჟაროვა თამაშობდა ოდეონში, ბულგარეთში და კორპორატიულ თეატრებში. მოგვიანებით იგი საცხოვრებლად გერმანიაში გადავიდა, სადაც სწავლობდა სიმღერას. ნოჟაროვა ბულგარეთში დაბრუნდა 1942 წელს და ითამაშა ფილმში Izpitanie ( სასამართლო ).
ოჯახი
მას შემდეგ, რაც მან 1936 წელს ანგელ სლადკაროვის თეატრში ოპერეტას თამაში დაიწყო, ნოჟაროვა დაქორწინდა ანგელ სლადკაროვის სეხნიაზე ტროიანის მონასტერში. მათი ქორწინება 4 წელი გაგრძელდა და ისინი განქორწინდნენ 1940 წელს. იმავე წელს იგი დაქორწინდა პაპის გრაფ დე ნავაროზე. გრაფი დე ნავარო იყო ესპანელი დიპლომატი ვატიკანში, რომლისგანაც ნადიამ მიიღო ტიტული „გრაფინია“. ისინი ცხოვრობდნენ მონტე-კარლოში.
1949 წელს მეორე ქმრის გარდაცვალების შემდეგ, ნოჟაროვა საცხოვრებლად გადავიდა აშშ-ში და აღარ დაბრუნებულა საცხოვრებლად ევროპაში. 1953 წელს დაქორწინდა სიდ ფარბერზე, ამერიკელ ბიზნესმენსა და დეველოპერზე, რომელიც ფლობდა სამშენებლო და უძრავი ქონების კომპანიას. წყვილმა ააშენა მავრიტანული სტილის სასახლე, როგორც დასასვენებელი სახლი სენტ კრუასზე, აშშ-ის ვირჯინიის კუნძულებზე. 1985 წელს მეუღლის გარდაცვალების შემდეგ მან მიიღო დიდძალი ქონება და დაქორწინდა სიდ ფარბერის მემკვიდრე, იური ფარბერზე, რომელიც სიცოცხლის ბოლომდე მისი მეუღლე იყო.
ქველმოქმედება
შეერთებულ შტატებში მან წამოიწყო საქველმოქმედო საქმიანობა და მხარი დაუჭირა რამდენიმე ორგანიზაციას ებრაელი და ვენესუელელი ემიგრანტების დასახმარებლად. ემიგრანტების დახმარების პარალელურად ეხმარებოდა წითელ ჯვარს მონაკოში, ამერიკულ ჰოსპიტალს პარიზში, ბავშვთა ბაღებს ათენსა და ვენეციაში და პრინცესა გრეისის საავადმყოფოს მონაკოში.
სქოლიო
კატეგორია:ამერიკელი ბიზნესმენები კატეგორია:გარდაცვლილი 2014 კატეგორია:დაბადებული 1916 კატეგორია:საოპერო მომღერლები კატეგორია:ბულგარელი მსახიობი ქალები კატეგორია:ბულგარელი მსახიობები
Business (სიმღერა)
„Business“ — ამერიკელი რეპერ ემინემის სიმღერა და სინგლი ალბომიდან The Eminem Show. იგი გამოვიდა, როგორც პრომო-დისკი, შეზღუდული რაოდენობით. სიმღერაში ემინემი თავის თავს და Dr. Dre-ს ადარებს ბეტმენსა და რობინს, რომლებიც ჰიპ-ჰოპის ინდუსტრიაში პატრულირებენ.
სინგლის გამოცემას მუსიკალური ვიდეო არ მოჰყოლია, თუმცა მუსიკალური ტელეარხები ეთერში აჩვენებდნენ მის საკონცერტო ვერსიას.
სქოლიო
კატეგორია:ემინემის სიმღერები კატეგორია:2003 წლის სიმღერები კატეგორია:2003 წლის სინგლები კატეგორია:Shady Records-ის სინგლები კატეგორია:Aftermath Entertainment-ის სინგლები კატეგორია:Interscope Records-ის სინგლები
გიული გეგელია
მინი|სიღნაღი რესტავრაცია-რეაბილიტაციის შემდეგ გიული გეგელია (დ. 20 ივლისი, 1942, სენაკი, საქართველოს სსრ) — არქიტექტურის საერთაშორისო აკადემიის აკადემიკოსი, საქართველოს დამსახურებული არქიტექტორი, საქართველოს არქიტექტორთა კავშირის არქ-პალატის საპატიო წევრი, არქიტექტორთა კავშირის ეთიკის საბჭოს წევრი, 1998 წლიდან საქართველოს ტექნიკური უნივერსიტეტის პროფესორი არქიტექტურის დარგში, საქართველოს არქიტექტორთა კავშირის გამგეობის წევრი. სამგზის ნომინირებული სახელმწიფო პრემიაზე. 2008 წელს, პროფესორ გეგელიას მიენიჭა საქართველოს დამსახურებული არქიტექტორის წოდება.
ადრეული წლები და კარიერა
გიული გეგელია დაიბადა ქალაქ სენაკში, სამეგრელოს მხარეში, საველე ექიმის და შემდგომ მენჯის სანატორიუმის მთავარი ექიმის მაიორ გრიგოლ გეგელიას და ოფთალმოლოგ მარგალიტა ხოჭოლავას ოჯახში. საშუალო სკოლის ოქროს მედლით დამთავრების შემდეგ, გეგელიამ სწავლა საქართველოს პოლიტექნიკურ ინსტიტუტში (ამჟამად საქართველოს ტექნიკური უნივერსიტეტი) განაგრძო პროფესორ ირაკლი ციციშვილის ხელმძღვანელობით. 1965 წელს მას არქიტექტორის კვალიფიკაცია მიენიჭა. 1966-1998 წწ. გიული გეგელია ამავე უნივერსიტეტის სხვადასხვა აკადემიურ პოსტებზე მოღვაწეობდა, 1998 წელს კი პროფესორის წოდება მიენიჭა. გიული გეგელიას უმსახურია მრავალი ჟიურისა და კომისიის წევრად, დამოუკიდებელი არქიტექტურული ექსპერტის რანგით სარეკონსტრუქციო და სარეაბილიტაციო საკითხებში. იგი რეგულარულად აწვდის რჩევებს საქართველოს კულტურის, ძეგლთა დაცვისა და სპორტის და საქართველოს განათლების სამინისტროებს, ისეთ საკითხებზე როგორიცაა სხვადასხვა ისტორიული ზონების რეკონსტრუქცია-ადაპტაცია და საგანმანათლებლო ინსტიტუციების არქიტექტურული სტანდარტები.
პროფესორ გეგელიას დაწერილი აქვს 9 ნაშრომი თბილისის ისტორიული ზონების რესტავრაცია-რეკონსტრუქციის შესახებ და გამოქვეყნებული აქვს 16 სტატია ქართულ, რუსულ და პოლონურ ენებზე.
გიული გეგელიას ჰქონდა ახლო მეგობრული ურთიერთობა ოთარ ჭილაძესთან, გურამ დოჩანაშვილთან, რობერტ სტურუასთან, ნოდარ დუმბაძესთან და ჟიული შარტავასთან.
ლა-მანშის სრუტე
პა-დე-კალე ჩრდილოეთის ზღვას აერთებს ატლანტის ოკეანესთან. სრუტის სიგრძეა 57,8 კმ., სიგანე - დასავლეთ ნაწილში 250 კმ., აღმოსავლეთით 32 კმ., სიღრმე მინ. ფერვატრზე 23,5 მ. ლა-მანშის ქვეშ (დუვრსა და კალეს შორის) გაყვანილია გვირაბი (მთლიანი სიგრძე 52,5 კმ., მონაკვეთი უშუალოდ სრუტეს ქვეშ 38 კმ.). ძირითადი პორტები: პორტსმუტი, საუტჰემპტონი, გავრი, შერბური.
სრუტის ფორმაცია
გამყინვარების ბოლო პერიოდის დასრულებამდე, დაახ. 10.000 წლის წინ, ბრიტანეთის კუნძულები ევროპის კონტინენტურ ნაწილს უერთდებოდა. ამ პერიოდში ჩრდილოეთის ზღვა და თითქმის მთელი ბრიტანეთის კუნძულები ყინულით იყო დაფარული. ზღვის დონე დაახ. 120 მეტრით დაბალი იყო და „სრუტე“ ვრცელ დაბლობ ტუნდრას წარმოადგენდა. ამ გავაკებაზე წარმოქმნილ ხეობაში გადიოდა მდინარე, რომელშიც იღვრებოდა მდინარეები რაინი და თემზა, და მიედინებოდა ატლანტის ოკეანისკენ დასავლეთით. ყინულის საფარის დნობამ წარმოქმნა ვრცელი მტკნარი წყლის ტბა ჩრდილოეთის ზღვის სამხრეთ ნაწილში. ვინაიდან მდნარ წყალს ჩრდილოეთით გასაქანი არ ჰქონდა (ჩრდილოეთის ზღვის ჩრდილო ნაწილი კვლავაც გაყინული იყო) მან გზა სრუტით გაიკვალა, სადაც ატლანტის ოკეანეს შეუერთდა დოვერისა და კალეს რეგიონში.
დაახ. ძვ.წ. 6500 წელს კატასტროფულმა ეროზიამ წალეკა ცარციანი ნიადაგი, შექმნა რა ლა-მანშის სრუტე, რომელიც მას შემდეგ დღითიდღე ფართოვებოდა ტალღების მიერ ცარცოვანი კლდეების ჩამორეცხვის შედეგად. იგივე მექანიზმი მოქმედებს სრუტის ნაპირებზე მის ორივე მხარეს დღესაც.
გრიგორი ლეპსი
გრიგორი ვიქტორის ძე ლეფსვერიძე (Григо́рий Ви́кторович Лепсверидзе), საზოგადოებისთვის ცნობილია, როგორც გრიგორი ლეპსი — წარმოშობით ქართველი მომღერალი და მუსიკოსი. იგი ქმნის როკ, პოპ და შანსონის ჟანრის მუსიკას.
ბიოგრაფია
გრიგორი ლეპსი დაიბადა ქართველის ოჯახში, ქალაქ სოჭში, იმდროისთვის უკვე რუსეთის ფედერაციაში.
გრიგორი ლეპსს პრობლემები ჰქონდა ნარკოტიკებთან და სასმელთან დაკავშირებით. მას ექიმებმა აუკრძალეს თუნდაც ერთი დოზის მიღება და სასმელი. მოსკოვში გამგზავრების შემდეგ მან წარმატებებს მიაღწია სიმღერაში (ადრეულ პერიოდში მღეროდა რესტორნებში) და რამდენიმე ჰიტი ჩაწერა, რომელიც დიდი პოპულარობით სარგებლობდა ეგრეთ წოდებულ ქურდულ სამყაროში.
ოჯახი
გრიგორი ლეპსი ორჯერ არის დაქორწინებული, პირველი მეუღლისგან მას შეეძინა გოგონა ინგა.
მეორე მეუღლისგან ჰყავს ორი გოგო — ევა (2002) და ნიკოლი (2007) და ვაჟი ივანე (2010).
სქოლიო
კატეგორია:დაბადებული 1962 კატეგორია:რუსი როკ-მომღერლები კატეგორია:XX საუკუნის რუსი მომღერლები კატეგორია:ქართული წარმოშობის რუსები
მერცხლისებრნი
მერცხლისებრნი (Hirundinidae) — ფრინველთა ოჯახი ბეღურასნაირთა რიგისა. მათი სხეულის სიგრძე 10-23 სმ აღწევს. გავრცელებული არიან მთელ დედამიწაზე, არქტიკისა და ანტარქტიკის გარდა. ცნობილია 79 სახეობა. საქართველოში მობუდარი გადამფრენია: ქალაქის მერცხალი (Delichon urbica), სოფლის მერცხალი (Hirundo rustica), მენაპირე მერცხალი (Riparia riparia), მთის მერცხალი (Ptyonoprogne rupestris), წელწითურა მერცხალი (Hirundo daurica). მერცხლისებრთა ბუდეს ნახევრად სფეროსებური ან ბრტყელი მათარის ფორმა აქვს. ზოგი მდინარისპირა ციცაბო თიხნარ ნაპირებში თხრის სოროს, ზოგი კი ხის ფუღუროში ბუდობს. ხშირად ქმნიან კოლონიებს. მერცხლისებრნი იკვებებიან მწერებით, რომლებსაც ჰაერში იჭერენ. მხოლოდ 1 სახეობა ჭამს ღვიის კენკრას.
ლიტერატურა
კატეგორია:ბეღურასნაირნი
Hirondelle סנונית Zwaluwen
ჰისტიოციტები
ჰისტიოციტები (ბერძ. hystion ქსოვილი და kytos სათავსი, აქ – უჯრედი) — ხერხემლიანი ცხოველებისა და ადამიანის ფაშარი შემაერთებელი ქსოვილის უჯრედები. ბაზოფილურ ციტოპლაზმაში ხშირად გვხვდება ვაკუოლები და ჩანართები. უჯრედის ფორმა ცვალებადია. ჰისტიოციტების ფუნქციაა უცხო ნაწილაკების, მათ შორის ბაქტერიებისაც, მიტაცება და უვნებელყოფა. გაღიზიანების შემთხვევაში აქტიურდებიან და გარდაიქმნებიან მაკროფაგებად.
ლიტერატურა
კატეგორია:უჯრედოვანი ბიოლოგია კატეგორია:მონობირთვული ფაგოციტები
ალენ დელონი
ალენ დელონი (დ. 8 ნოემბერი, 1935, სო, საფრანგეთი) — ფრანგი მსახიობი, პროდიუსერი, რეჟისორი და სცენარისტი. გარდა ამისა, იგი არის კოლექციონერი, გატაცებულია დოღით, ორგანიზატორია კრივის ჩემპიონატის. 1999 წლიდან ორმაგი მოქალაქეობა აქვს: საფრანგეთისა და შვეიცარიის. ალენ დელონი კინომატოგრაფიის ისტორიაში შევიდა როგორც ლამაზი, მეამბოხე, ენიგმატური და ფატალური მამაკაცი.
ბიოგრაფია
ალენის მამა, კორსიკელი ფაბიენ დელონი ო-დე-სენის ქალაქ სოში პატარა კინოთეატრის მმართველი იყო, დედა, ედიტი კი — ფარმაცევტი. 1939 წელს მშობლები განქორწინდებიან და პატარა ალენს ჯერ ერთი ოჯახი იშვილებს, შემდეგ კი სენ-ნიკოლა დ'ინის კათოლიკურ პანსიონში მიაბარებენ, სადაც მთელ ახალგაზრდობას ატარებს. იგი მეამბოხე და უდისციპლინო ბავშვია, რის გამოც სკოლიდან 6-ჯერ გააგდებენ. მალე ალენის დედა მეორედ გათხოვდება პოლ ბულონზე, რომელიც ძეხვეულის ფაბრიკაში მუშაობს. ალენი მამინაცვლის პროფესიას ეუფლება და მოგვიანებით მის საქმიანობას აგრძელებს, თუმცა ეს საერთოდ არ ხიბლავს.
1953 წელს ალენი სამხედრო სამსახურში მიდის და ინდოჩინეთის ომში იღებს მონაწილეობას. სამი წლის შემდეგ, საფრანგეთში დაბრუნებული იძულებულია წვრილი სამუშაოები შეასრულოს საარსებო თანხის საშოვნელად. მალე იგი ხვდება ჟან-კლოდ ბრიალის, რომელიც მიიპატიჟებს კანის საერთაშორისო ფილმების ფესტივალზე. აქ განსაკუთრებულად ლამაზი გარეგნობის ახალგაზრდას მალევე ამჩნევენ. იგი რამდენიმე სასინჯ ჩვენებას გაივლის და ადვილად შეაღწევს კინემატოგრაფიის სამყაროში ყოველგვარი პროფესიული განათლების გარეშე.
1957 წელს გამოდის მისი პირველი ფილმი, ივ ალეგრეს „როცა ქალი ერევა“, რასაც ძალიან დიდი წარმატება მოჰყვება მთელს ევროპაში. ამის შემდეგ დელონის კარიერა სწრაფად ვითარდება, მასთან თანამშრომლობენ ცნობილი ევროპელი და ამერიკელი რეჟისორები. 1958 წელს, „კრისტინას“ გადაღების დროს ალენ დელონი გაიცნობს რომი შნაიდერს. ალენი ამ დროს 23 წლისაა, რომი — 20-ის. მათ ერთმანეთი შეუყვარდებათ და 1959 წლის 22 მარტს დაინიშნებიან. მათი წყვილი მშვენიერების, ახალგაზრდობისა და წარმატების განსახიერებად იქცევა შოუ-ბიზნესის სფეროში. 1960 წელს დელონი თამაშობს ლუკინო ვისკონტის ფილმში, „როკო და მისი ძმები“, რომელიც ვენეციის კინოფესტივალის ჟიურის სპეციალურ პრიზს დაიმსახურებს. 1964 წელს დელონი შორდება რომი შნაიდერს და ცოლად ირთავს მსახიობ ნატალი კანოვას, რომელთანაც შეეძინება ვაჟიშვილი, ანტონი. 1967 წელს ალენი და ნატალი დელონები ერთად მონაწილეობენ ჟან-პიერ მელვილის ფილმში „სამურაი“. 1968 წელს, „ჟეფის“ გადაღების დროს ალენს შეუყვარდება მირეი დარკი და გაცილდება ცოლს.
2003 წელს კლაუდია კარდინალე მას მარაკეშის საერთაშორისო ფილმების ფესტივალზე „ოქროს ვარსკვლავს“ გადასცემს, ორი წლის შემდეგ კი ჟაკ შირაკი საპატიო ლეგიონის ორდენს მიანიჭებს მსოფლიო კინემატოგრაფიაში შეტანილი წვლილისთვის. 1999 წელს ჟურნალ „FORBEES“-ის გამოკითხვით საუკუნის მამაკაცად აღიარეს.
რესურსები ინტერნეტში
კატეგორია:ფრანგი მსახიობები კატეგორია:დაბადებული 1935 კატეგორია:სეზარის მფლობელი კინომსახიობები კატეგორია:დაბადებული 8 ნოემბერი
ტალანტი
ტალანტი (ბერძნ. talanton, თავდაპირველად „წონა, სასწორი“) — ბერძნული წონითი და ფულადი საანგარიშო ერთეული. ნასესხებია ბაბილონიდან. ტალანტი იყოფოდა 60 მინად და შეიცავდა 6000 დრაქმას ან 36000 ობოლს. სოლონის რეფორმის შემდეგ (ძვ. წ. 594) ბერძნულ სახელმწიფოებში დამკვიდრდა ატიკური ტალანტი, რომლის მასა 26,2 კგ იყო. ალექსანდრე მაკედონელის დროიდან (ძვ. წ. 336 — 323) ტალანტის მასა 25,9 კგ-მდე შემცირდა. ტალანტი ფულად მიმოქცევაში არ იყო, იგი მხოლოდ საანგარიშო ერთეულს წარმოადგენდა.
ლიტერატურა
კატეგორია:მასის საზომი ერთეულები
ესტადო-ნოვო (პორტუგალია)
მინი|პორტუგალიის ტერიტორიები (წითლად) ესტადო-ნოვოს დროს ესტადო-ნოვო (Estado Novo, აგრეთვე ცნობილი როგორც პორტუგალიის მეორე რესპუბლიკა) ეწოდებოდა პორტუგალიურ ავტორიტარული რეჟიმს, დაარსებული 1933 წელს 1926 წლის 28 მაისის მოვლენების შედეგად. მისი ლიდერი იყო ანტონიუ დი სალაზარი, პორტუგალიის მმართველი 1932-1968 წლებში. ესტადო ნოვოს რეჟიმის მმართველობის პერიოდში, ქვეყნის ზღვისიქითა იმპერიის მოცულობა 2,168,071 კმ2-მდე გაიზარდა.
Union (Yes-ის ალბომი)
Union — ინგლისური პროგრესული როკ-ჯგუფ Yes-ის მეცამეტე სტუდიური ალბომი, რომელიც გამოვიდა 1991 წლის 30 აპრილს. დისკი გამოსცა ლეიბლმა Arista. ალბომი ჩაწერილია Yes-ის სახელით, თუმცა მასში ასევე გაერთიანებულია Anderson Bruford Wakeman Howe-ს შემადგენლობაც.
ალბომიდან 1991 წელს გამოვიდა ორი სინგლი - „Lift Me Up“ და „Saving My Heart“.
სიმღერების სია
შენიშვნა - "Angkor Wat" და "Give & Take" არ არის შეტანილია გრამფირფიტის გამოცემაში.
სქოლიო
კატეგორია:Yes-ის ალბომები კატეგორია:1991 წლის ალბომები კატეგორია:Arista Records-ის ალბომები კატეგორია:პროგრესული როკ-ალბომები კატეგორია:ალბომები როჯერ დინის გარეკანის დიზაინით კატეგორია:ალბომები ტრევორ ჰორნის პროდიუსერობით კატეგორია:ალბომები ტრევორ რებინის პროდიუსერობით კატეგორია:ალბომები ედი ოფორდის პროდიუსერობით კატეგორია:ალბომები ჯონათან ელაიასის პროდიუსერობით კატეგორია:ალბომები ბილი შერვუდის პროდიუსერობით კატეგორია:ალბომები ჯონ ანდერსონის პროდიუსერობით კატეგორია:ალბომები მარკ მანჩინას პროდიუსერობით
ტალღა (მრავალმნიშვნელოვანი)
ტალღა შეიძლება აღნიშნავდეს:
ესპანეთის არმია
ესპანეთის არმია (Ejército de Tierra de España) ყველაზე ერთ-ერთი ყველაზე უდიდესი არმია მსოფლიოში, ესპანეთის შეიარაღებული ძალების ნაწილი. მისი უმაღლესი მხედარმთავარია ესპანეთის მეფე ხუან კარლოს I.
ჰიპოფიზი
დანიშნულება
ჰიპოფიზის წინა წილი გამოიმუშავებს სომატოტროპულ ანუ ზრდის ჰორმონს, თირეოტროპულ ჰორმონს (ფარისებრი ჯირკვლის მიერ ჰორმონების გამოყოფის სტიმულატორი), გონადოტროპულ ჰორმონებს-ფოლიკულომასტიმულირებელ ჰორმონს, მალუტეინიზირებელ ჰორმონს და ლაქტოგენურ ჰორმონს (სასქესო ჯირკვლების შიდასეკრეციული ფუნქციის სტიმულატორები). ჰიპოფიზის წინა წილი გამოყოფს აგრეთვე ადრენოკორტიკოტროპულ ჰორმონს (აკტჰ), რომელიც თირკმელზედა ჯირკვლის ქერქული წილის ჰორმონების (კორტიკოიდების) გამოყოფას ასტიმულირებს.
ჰიპოფიზის უკანა წილი
ჰიპოფიზის უკანა წილი მონაწილეობს ნეიროსეკრეციაში - ჰიპოთალამუსის მიერ განსაკუთრებული ჰორმონების - ვაზოპრესინისა და ოქსიტოცინის გამომუშავებაში, რომლებიც ჰიპოთალამუსის ნეირონებში წარმოიქმნებიან არააქტიური სახით, გადადიან ჰიპოფიზში და განსაკუთრებული ნივთიერებების, ე.წ. რილიზინგ-ფაქტორების მეშვეობით გადაინაცვლებენ სისხლში. ვაზოპრესინი ანუ ანტიდიურეზული ჰორმონი თირკმლის დისტალური მილაკების მიერ წყლის უკუშეწოვას არეგულირებს, გარდა ამისა, მასტიმულირებელ გავლენას ახდენს გლუვ კუნთებზე. ჰორმოზი ოქსიტოცინი ძლიერ მასტიმულირებელ გავლენას საშვილოსნოს კედლის კუმშვის უნარზეც ახდენს, ამიტომ მისი გამოყოფა სისხლში ძლიერდება ორსულობის ბოლო პერიოდში და მშობიარობის დროს. ჰიპოფიზის უკანა წილის ჰორმონებს ამჟამად სხვა ფუნქციებსაც მიაწერენ, კერძოდ, ვარაუდობენ, რომ ვაზოპრესინი და განსაკუთრებით ოქსიტოცინი ნერვულ მედიატორებს ან მოდულატორებს წარმოადგენენ.
ჰიპოფიზის შუა წილი
ნაკლებად არის ჩამოყალიბებული (განსაკუთრებით ადამიანში) ჰიპოფიზის შუა წილი; მასში გამომუშავდება მელანოფორული ჰორმონი, რომელიც მნიშვნელოვან როლს ასრულებს თვალის სიბნელისადმი ადაპტაციაში.
ჰიპოფიზის შემადგენლობა
ჰიპოფიზის ყველა ჰორმონი ქიმიურად ცილა ან პეპტიდია. ზოგადად ჰიპოფიზის ჰორმონები ორგანიზმის სხვა შინაგანი სეკრეციის ჯირკვლების რეგულატორებს წარმოადგენენ. ეს რეგულაცია ორმხრივი უკუკავშირით ხორციელდება. მაგალითად, სისხლში ფარისებრი ჯირკვლის ჰორმონების დაკლებისთანავე იწყება თირეოტროპული ჰორმონის უხვი გამოყოფა, რაც იწვევს ფარისებრი ჯირკვლის გაძლიერებულ სეკრეციას და, პირიქით, უკანასკნელის გაძლიერებული სეკრეცია აკავებს ჰიპოფიზის მიერ თირეოტროპული ჰორმონის გამომუშავებას.
ჰიპოფიზი ადამიანისა
ადამიანის ჰიპოფიზი თხილის ფორმის, ზემოდან ქვემოთ შებრტყელებული ორგანოა, რომელიც მდებარეობს თურქული კეხის საგანგებო ფოსოში და ზემოდან დაფარულია ტვინის მაგარი გარსის წარმონაქმნით - თურქული კეხის შუასაძგიდით, რომელიც გაჭიმულია სოლისებრი ძვლის წინა და უკანა დახრილ მორჩებს შორის. მის ცენტრში არის მცირე ხვრელი, რომლის საშუალებითაც ერთვის თავის ტვინის რუხი ბორცვის ძაბრს წვრილი და ნაზი, ნერვული ქსოვილებისგან შემდგარი ფეხით. ორგანოს მასა 0,5 გრამს შეადგენს. ჰიპოფიზის წინა წილი - ადენოჰიპოფიზი ვითარდება ემბრიონული განვითარების მეოთხე კვირას პირის ღრუს ექტოდერმული ჩაღრმავების (რატკეს ჯიბე) მფარავი ეპითელიუმიდან, შუამდებარე წილი წარმოიქმნება იქ, სადაც რატკეს ჯიბის შიგნითა ფურცელი მეორეულად ამყარებს კონტაქტს ნეიროჰიპოფიზთან. წინა და შუამდებარე წილებს შორის რჩება ნაპრალი, ე.წ. ნარჩენი ღრუ (რატკეს ჯიბის პირველადი ღრუს ნაშთი). ადენოჰიპოფიზი ადრე იძენს ენდოკრინული ჯირკვლისათვის დამახასიათებელ თვისებებს. სეკრეტორული უჯრედების ირგვლივ ვითარდება სინუსოიდები. მოზრდილი ადამიანის ჰიპოფიზის წინა წილი ფერად მოწითალო-რუხია, უკანა წილს, პიგმენტის დაგროვების გამო, ბაცი მომწვანო-მოყვითალო ფერი დაჰკრავს; იგი ნერვული ქსოვილისაგან შედგება და უფრო რბილია. შუამდებარე წილი მოივავს კოლოიდური შიგთავსის მქონე ცისტებს. ჰიპოფიზის წინა წილის ფუნქციის ფაძლიერება - ჰიპერფუნქცია, თუ იგი ბავშვონის ასაკში დაიწყო, იწვევს გიგანტიზმს და ნაადრევ სქესობრივ განვითარებას. ზრდის დასრულების შემდეგ ჰიპოფიზის ჰიპერფუნქციის შედეგად ვითარდება აკრომელაგია. ფუნქციის დაქვეითება - ჰიპოფუნქცია, თუ ის ბავშვობის პერიოდში დაიწყო, იწვევს ნანიზმს - ქონდრისკაცობას. ჰიპოფიზის უკანა წილის ჰორმონის - ვაზოპრესინის ნაკლებობის დროს თირკმელი კარგავს შაქრის კონცენტრაციის უნარს და ვითარდება უშაქრო დიაბეტი.
ადენოჰიპოფიზი
ადენოჰიპოფიზიდან ექვსი მნიშვნელოვანი და რამდენიმე მეორეხარისხოვანი ჰორმონი გამოიყოფა.წინა წილის ჰორმონები ასრულებენ მთავარ როლს მთელი ორგანიზმის მეტაბოლური ფუნქციების კონტროლში:
სქოლიო
კატეგორია:ჯირკვლები კატეგორია:ენდოკრინული სისტემა კატეგორია:ნეიროენდოკრინოლოგია კატეგორია:ანატომია
მახალაკაური
დემოგრაფია
2014 წლის აღწერის მონაცემებით სოფელში ცხოვრობს 82 ადამიანი.
სქოლიო
კატეგორია:ხულოს მუნიციპალიტეტის სოფლები
970
თარიღი უცნობია
*
Daphnella arcta
Daphnella arcta — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები